Kata Nama

1. Kata nama ialah kata yang digunakan untuk merujuk sesuatu yang hidup seperti manusia, haiwan, tumbuhan, atau sesuatu yang tidak hidup seperti benda atau konsep.
2. Kata nama terbahagi kepada tiga golongan, iaitu kata nama khas, kata nama am, dan kata ganti nama.
==Kata Nama Khas==
1. Kata nama khas ialah kata yang secara khusus digunakan untuk merujuk:
(a) sesuatu yang hidup
*manusia - Azizi, Tun Teja, Hang Tuah, Puan Khalida, dan Profesor Adnan
*haiwan - Sang Bedal, Si Tompok, Jalak, Comot, dan Montel
(b) sesuatu yang tidak hidup
*benda - Perodua Myvi, Kamus Dewan, dan Toshiba
*institusi - Universiti Malaya, Bank Simpanan Nasional, dan Klinik Zalina
*tempat - Temerloh, Jalan Datuk Kelana, dan Gunung Everest
*bahasa - Sanskrit, Arab, Perancis, Tamil, dan Jepun
*pangkat - Tan Sri, Datuk, dan Tun
*abstrak - Jibrail, Rabu, dan Februari
2. Kata nama khas ditulis dengan huruf besar pada huruf pertama kata tersebut.
Contoh: Kereta nasional Malaysia yang pertama ialah Proton Saga.
===Kesalahan Lazim===
1. Murid menggunakan huruf kecil pada huruf pertama kata nama khas kerana tidak pasti sama ada kata itu kata nama khas atau kata nama am, contohnya:
 Semua pejabat kerajaan ditutup pada hari sabtu. (Salah)
 Semua pejabat kerajaan ditutup pada hari Sabtu. (Betul)
2. Murid tidak dapat membezakan kata nama am dengan kata nama khas sehingga menulis kata tersebut dengan salah, contohnya:
 Kita hendaklah menghormati Pengetua. (Salah)
 Kita hendaklah menghormati pengetua. (Betul)
 
 Kami mengundung pengetua Sekolah Menengah Teknik Chenor untuk merasmikan kejohanan sukan tahunan. (Salah)
 Kami mengundung Pengetua Sekolah Menengah Teknik Chenor untuk merasmikan kejohanan sukan tahunan. (Betul)
==Kata Nama Am==
1. Kata nama am ialah kata yang secara amnya digunakan untuk merujuk.
(a) sesuatu yang hidup
*manusia - murid, doktor, guru, abang dan budak
* haiwan - kucing, zirafah, rama-rama, arnab dan ikan
(b) sesuatu yang tidak hidup
* institusi - sekolah, pasar, bank dan surau
* bukan institusi - bandar (konkrit) dan cadangan (abstrak)
2. Kata nama am tak hidup pula terbahagi kepada:
(a) kata nama am tak hidup institusi
Kata nama ini dapat dikenali melalui kehadiran kata sendi nama daripada atau kepada sebelum kata nama tetsebut. Contohnya:
* Kutipan derma itu akan disumbangkan kepada rumah-rumah orang tua.
* Pengesahan tentang kesihatan diri boleh kita peroleh daripada hospital.
Category:Pages
Category:"Wiki World" pages